| *Thalassornis leuconotus* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | **Thalassorninae** |
| Xénero: | ***Thalassornis***Eyton, 1838 |
| Especie: | ***T. leuconotus*** |

 |
| Nome binomial |
| ***Thalassornis leuconotus***Eyton, 1838 |
| Subespecies |
| *Véxase o texto* |
| Sinonimia |
| *Véxase o texto* |

*T. leuconotus* levantando o voo
***Thalassornis leuconotus*** é unha especie de ave da orde dos anseriformes, familia dos anátidos, que é o único membro do xénero *Thalassornis*, e da subamilia dos talasorninos.

Taxonomía
---------

### Descrición

Tanto o xénero como a describiunos en 1838 o naturalista inglés especializado en aves e peixes Thomas Campbell Eyton.

### Etimoloxías

#### Xénero

O nome *Thalassornis* está fomado pola unión dos elementos *Thalass*- e -*ornis*. O primeiro deriva do grego antigo θάλασσα *thálassa*, "mar", e
o segundo do grego antigo ὄρνις *órnis*, "ave", "paxaro".. Literalmente: "ave do mar", "ave mariña".

E o epíteto específico, *leuconotus*, está formado pola unión dos elementos *leuco*- e -*notos*, ambos os dous tirados tamén de palabras do grego antigo: λευκόσ *leykós*, "branco", e νῶτος *nṍtos* "costas", "lombo". Literalmente, "de lombo branco"

### Sinónimo

O xénero, ademais de polo seu nome actualmente válido, coñeceuse tamén polo sinónimo:

* *Thalassiornis* Gray, 1840

### Subespecies

Recoñécense dúas subespecies de *Thalassornis leuconotus*:

* *Thalassornis leuconotus insularis* Richmond, 1897
* *Thalassornis leuconotus leuconotus* Eyton, 1838

### Nota taxonómica

Algúns autores inclúen esta especie na subfamilia dos dendrocigninos.

Hábitat e distribución
----------------------

### Hábitat

O hábitat de *Thalassornis leuconotus* son os lagos, as lagoas, os pantanos e as marismas, onde camuflarse ben contra os depredadores (especialmente aves rapaces).

### Distribución

Esta especie vive en África, especialmente entre Senegal e o Chad, no oeste, en Etiopía no oeste, e na África austral, no sur. A súa poboación pode estar entre os 10 000 e os 25 000 individuos.

A subespecie *Thalassornis leuconotus insularis* vive unicamente en Madagascar e considérase en perigo de extinción como consecuencia da caza, da perda de hábitat e da introdución de especies exóticas competidoras.

Woolaver e Nichols realizaron un estudo de nidificación da subespecie de Madagascar en 2001 no lago Antsamaka, no oeste de Madagascar. Atoparon un total de 37 niños, o que indica a importancia deste único sitio para a conservación desta subespecie insular. Young, *et al*. suxeriron que unha estimación anterior da poboación de 2 500–5 000 aves totais en Madagascar por Delany e Scott, pode ser demasiado optimista.

Características
---------------

Este pato, que mide entre 38 e 40 cm, é un bo mergullador, e pode permanecer baixo a auga durante máis dun minuto.

Aliméntase sobre todo de ninfas de insectos acuáticos.

É diferente de todos os demais patos, e está estreitamente relacionado cos *patos asubiadores* (como se denominan en castelán e en inglés) cos da subfamilia dos dendrocigninos, aínda que tamén ten similitude cos patos da subfamilia dos oxiurinos.

Consevación
-----------

*Thalassornis leuconotus* é unha das especies ás que se aplica o Acordo para a conservación das aves acuáticas migratorias africano-euroasiáticas (AEWA).

Ameazas
-------

Esta especie está ameazada pola modificación de zonas húmidas, sobre todo onde se ve afectada a flora acuática autóctona, por exemplo mediante a introdución de peixes herbívoros, a introdución de plantas exóticas, a deterioración da calidade da auga como consecuencia da deforestación e a erosión do solo nas zonas de captación, e a contaminación. A especie tamén diminuíu en Madagascar debido á caza e á captura,, e os seus grandes ovos son especialmente apreciados como alimento polas persoas que viven preto das zonas húmidas.

Estado de conservación
----------------------

A Unión Internacional para a Conservación da Natureza e dos Recursos Naturais, tendo en conta que esta especie ten unha área de distribución moi grande e, polo tanto, non se aproxima aos limiares de vulnerábel baixo o criterio de tamaño da área de distribución e, a pesar de que a tendencia da poboación parece ser decrecente, non se cre que o descenso sexa o suficientemente rápido como para achegarse aos limiares de vulnerábel baixo o criterio de tendencia da poboación. O tamaño da poboación pode ser de moderadamente pequeno a grande, pero non se cre que se achegue aos limiares de vulnerábel segundo o criterio do tamaño da poboación. Por estes motivos o status da especie é avaliado como *LC* (pouco preocupante).

Notas
-----

1. 1 2  BirdLife International (2016): *Thalassornis leuconotus* na *Lista vermella* da UICN. Consultada o 5 de novembro de 2022.
2. 1 2  *Thalassornis* Eyton, 1838 no GBIF. Consultado o 5 de novembro de 2022.
3. ↑  *Thalassornis* Eyton, 1838 na BioLib. Consultada o 5 de novembro de 2022.
4. 1 2 3  Janet Klear, ed. (2005): *Ducks, Geese and Swans. Volume 1*. Oxford, UK: Oxford University Press. ISBN 978-0-1985-4645-0, p. 210.
5. ↑  *Thalassornis leuconotus* Eyton, 1838 no GBIF. Consultado o 5 de novembro de 2022.
6. ↑  *Thalassornis leuconotus* Eyton, 1838 na BioLib. Consultada o 5 de novembro de 2022.
7. ↑  Peterson, A. P. Zoonomen. Zoological Nomenclature Resource - Anseriformes
8. 1 2 3 4  Kear, J. 2005.
9. ↑  Johnsgard, P. A. 2010.
10. ↑  Woolave & Nichols 2006.
11. ↑  Delany & Scott 2002.
12. ↑  Young, *et al*. 2006.
13. ↑  Scott, D. A. & Rose, P. M. (1996): *Atlas of Anatidae populations in Africa and western Eurasia*. Wageningen, Netherlands: Wetlands International.
14. ↑  Langrand, O. (1990): *Guide to the birds of Madagascar*. New Haven, Connecticut: Yale University Press.
15. ↑  Carboneras, C. 1992.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Thalassornis leuconotus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Thalassornis leuconotus*** |

### Bibliografía

* Carboneras, Carles en: del Hoyo, Josep; Elliot, Andrew & Sargatal, Jordi (1992): *Family Anatidae (Ducks, Geese and Swans)* Handbook of the Birds of the World. Volume 1. Barcelona (España):Lynx Edicions. ISBN 84-87334-10-5.
* Delany, S. & D. A. Scott. (2006): *Waterfowl Population Estimates*. 4th ed. Netherlands: Wetlands International. ISBN 978-9-0588-2031-0.
* Johnsgard, P. A. (2010): Ducks, Geese, and Swans of the World en *The World’s Waterfowl in the 21st Century: A 2010 Supplement to Ducks, Geese, and Swans of the World*. DigitalCommons@University of Nebraska - Lincoln.
* Kear, J. (2005): *Ducks, Geese and Swans*. 2 volumes. Oxford, UK: Oxford Univ. Press.
* Woolaver. L. & R. Nichols (2006): "Nesting survey of the white-backed duck at Lake Antsamaka in western Madagascar". *TWSG News* **15**: 34–37.
* Young, H. G. R. Safford, F. Hawkins, R. Rabarisoa, & F. Razafindrajao (2006): "Madagascar whitebacked duck: What is its true status?" *TWSG News* **15**: 38–40.

### Outros artigos

* Anseriformes
* Anátidos

|  |  |
| --- | --- |
| Identificadores taxonómicos | 
* Avibase: 2EEDACD56C704AE5
* BirdLife: 22679785
* CMS: thalassornis-leuconotus
* eBird: whbduc1
* EOL: 1048540
* GBIF: 2498229
* IBC: ID
* iNaturalist: 6902
* IRMNG: 10731887
* ITIS: 175253
* IUCN: 22679785
* NBN: NHMSYS0020789127
* NCBI: 56306
* WoRMS: 212714
* Xeno-canto: Thalassornis-leuconotus

 |